Document ID: /roh_data/filtered/fineweb-2-filterrobots_roh.jsonl.gz/45601

En cabinas grondas cun plaz da star en pe – introduceschan las pendicularas svizra voluntarmain restricziuns da la capacitad. Quai fan ellas sco mesira da Covid-19, e per segirar la stagiun d'enviern, sco l’uniun Pendicularas Svizras ha communitgà.
Davent da sonda ils 18 da december, duain las cabinas cun ina capacitad da passa 25 persunas mo vegnir occupadas per 70%. Vitiers procurian las interpresas ch’il star en colonna ordavert succedia cun tegnair en las mesiras da distanza, scriva l’uniun.
Cun questas restricziuns vulan las pendicularas svizras evitar ch'ils singuls chantuns prendan differentas mesiras, e ch'i dat ina schliaziun per tuts. I vala sco tar il traffic public er l'obligatori da mascrina ed il tegnair distanza endadens.